
A b s t r a c t

Un număr din ce în ce mai mare de state au introdus, în ultimele decenii, diverse tipuri de cote electorale (prin prevederi cuprinse în legile electorale naționale sau aplicabile la nivel regional / local). Conform statisticilor IDEA, OECD și Uniunii Inter-Parlamentare, aproximativ jumătate dintre statele lumii utilizează, astăzi, cote electorale pentru alegerile parlamentare, ca element important de promovare a femeilor în politică și de echilibrare a prezenței acestora în instituțiile politice.

Introducerea sistemelor de cote pentru femei reprezintă un salt calitativ într-o politică cu obiective și mijloace precise. Datorită eficienței sale (fie și relative) utilizarea acestui sistem are de partea sa date concrete, însă există și variabile care trebuie luate în calcul (Suedia, Norvegia și în general țările nordice au avut, constant, o bună prezență a femeilor în parlamentele naționale fără a avea un sistem de cote obligatorii, cuprins în legi electorale – prin urmare, este important și modelul cultural și de societate ca și capacitatea sistemelor politice de a valoriza cultura participativă).
În același timp, cotele electorale ridică întrebări precum: Cum sunt stabilite și în ce mod pot contribui acestea la consolidarea prezenței politice a femeilor? Reprezintă acestea o încălcare a principiilor democrației liberale? Sau reprezintă o contribuție importantă la procesele de democratizare politică, asigurând includerea femeilor în organismele reprezentative?
În pofida progresului înregistrat în ultimii ani, în ceea ce privește îndeosebi participarea femeilor la piața forței de muncă și accesul la educație, acestea sunt încă subreprezentate în instituțiile politice. La nivelul anului 2017, femeile din Uniunea Europeană reprezentau doar 27% din totalul parlamentarilor și 12% din totalul prim-miniștrilor (media statelor UE). Pentru a remedia subreprezentarea femeilor în politică, un număr de 9 state membre ale UE au adoptat cote de gen care reglementează în legătură cu compoziția și modul de alcătuire a listelor electorale. În alte 14 țări membre ale UE cotele de gen au fost adoptate, în mod voluntar, de principalele partide politice. 

Considerații introductive – precizări terminologice
Genul: instrument conceptual care facilitează analiza rolurilor, responsabilităţilor, constrângerilor, şanselor şi nevoilor bărbaţilor şi femeilor, în orice context. Genul se referă și la diferenţele sociale dintre femei şi bărbaţi care sunt învăţate şi care suportă modificări în timp. Diferenţele variază în interiorul unei culturi şi de la o cultură la alta. Termenul de “gen” nu îl înlocuieşte pe cel de “sex”, care se referă la diferenţele biologice.
Egalitatea de șanse între femei și bărbați – absența barierelor în ceea ce privește participarea economică, politică și socială și tratamentul egal pentru femei și bărbați. Prin egalitate de șanse între femei și bărbați se înțelege „luarea în considerare a capacităților, nevoilor și aspirațiilor diferite ale persoanelor de sex masculin și, respectiv, feminin și tratamentul egal al acestora” (Legea 202/2002). 

Relevanţa în problemele de gen (gender relevance) – punerea în discuţie a relevanţei unei politici sau a unei acţiuni cu privire la relaţiile de gen, a egalităţii dintre femei şi bărbaţi. Egalitatea de gen – se referă la acceptarea și valorizarea egală a diferențelor dintre femei și bărbați, participarea egală și împărțirea egală a responsabilităților atât în spațiul public, cât și în viața privată, precum și accesul și distribuirea egală a resurselor între femei și bărbați. 

Egalitatea de șanse și egalitatea de gen: principii fundamentale pentru dezvoltarea unei societăți echitabile, care prețuiește diversitatea și incluziunea și care promovează relațiile parteneriale și respectul între indivizi. 
Abordarea integratoare a egalităţii de gen (gender mainstreaming) – termen esenţial în definirea abordării integratoare a egalităţii de gen urmărește punerea accentului pe procesele de elaborare a politicilor. Abordarea integratoare se referă la organizarea procedurilor şi reglementărilor uzuale, organizarea responsabilităţilor şi capacităţilor în scopul integrării perspectivei de gen în toate aceste proceduri, reglementări, responsabilităţi, capacităţi, etc. Se referă și la utilizarea expertizei de gen în elaborarea şi planificarea politicilor, utilizarea analizei privind impactul de gen în acest proces, includerea consultărilor şi participării grupurilor şi organizaţiilor relevante. Numai când toate aceste condiţii sunt îndeplinite se poate afirma că procesul abordării integratoare este în curs de realizare. 
Perspectiva diacronică a sistemului de cote și derivativelor terminologice

Sistemul de cote (quotas)  - permis sau solicitat ca obligație normativă - ține în primul rând de terminologia drepturilor civile sau, altfel spus, de standardele numerice ale guvernării și/sau accederii la posturile decizionale, ca modalitate de compensare a discriminărilor (trecute, în cazul minorităților sau ca urmare a prejudecăților sociale, în cazul discriminărilor de gen). Derivat din termenul latin ”quota pars” (cât e de mare partea) sau quot ”cât de mult”. Începând cu anii 70 ai secolului trecut, termenul de ”quotas” a devenit unul politic-senzitiv în SUA, în special în legătură cu accesul la drepturi complete al cetățenilor africani-americani, ca mecanism de solicitare / obținere de reparații pentru prejudiciile istorice induse de politicile rasiale sau discrminative. Derivativele terminologice cuprind ”acțiunea afirmativă”, ”discriminare pozitivă”, quotas/sistem de cote, goals / obiective, reverse discrimination. Administrația Kennedy, prin Executive Order 10925 din martie 1961 statua obligația contractorilor de a face angajari în sensul discriminării pozitive, fără a utiliza criterii de rasă, credință, culoare sau origine etnică. În acest sens ”țintele” (goals) exprimă un criteriu specific pentru instituțiile educative sau patronat de a aplica acțiuni afirmative pe un time-table agreat pentru a egaliza oportunitățile - deși neîndeplinirea țintei finale nu implica automat penalizarea guvernamentală, dacă se considera că s-au făcut eforturi constante și de bună-credință în sensul atingerii obiectivului. Sistemul de cote ”quotas„ este unul rigid, nu permite explicații privind neîndeplinirea unui criteriu care ține cont de ponderea categoriile de populații; dacă procentajul derivat din aceasta nu era realizat, urma penalizarea stabilită de cadrul normativ. Criticii măsurii opinau că admisia aplicanților minoritari se făcea adeseori în dauna celor mai calificați pentru a ocupa anumite poziții. 
Discriminarea din perspectiva Uniunii Europene: Directivele UE anti-discriminare interzic atât discriminarea directă, cât şi discriminarea indirectă şi dau aceeaşi definiţie a discriminării. Egalitatea între femei şi bărbaţi este un drept fundamental, o valoare comună a UE, şi o condiţie necesară pentru realizarea obiectivelor UE de creştere economică, ocuparea forţei de muncă şi a coeziunii sociale. Aceste aspecte vizează accesul la ocuparea forţei de muncă, egalitatea salarială, protecţia maternităţii, concediul parental, de asigurări sociale şi profesionale, securitatea socială, sarcina probei în cazurile de discriminare şi de auto-ocupare a forţei de muncă. Accesul la resursele materiale şi financiare, la educaţie, pe piaţa muncii şi la decizie reprezintă un tot unitar, aspectele menționate influenţându-se reciproc și indicând, implicit, gradul de democratizare a distribuirii puterii între femei şi bărbaţi, la un moment dat. Art. 21 alin. (1) din Carta UE privind Drepturile fundamentale statuează că orice discriminare bazată pe orice criteriu precum sex, rasă, culoare, etnie sau origine socială, trăsături genetice, limbă, religie sau credinţă, opinie politică sau de altă natură, apartenenţă la o minoritate naţională, proprietate, naştere, dizabilitate, vârstă sau orientare sexuală este interzisă. La nivelul Uniunii Europene există European  Institute for Gender Equality
 în formatul unei agenții ale cărei obiective țin de lupta impotriva discriminării și de promovarea egalității de șanse și care colaborează cu instituțiile europene în acest domeniu. Printre alte activități și inițiative acest Institut ține și actualizează statistici de gen pe diverse categorii. 
CEDAW - The Convention on the Elimination of all Forms of Discrimination Against Women
, adoptată de Adunarea Generală a ONU în 1979 și în vigoare din 1981 este definită drept o Chartă a drepturilor universale ale femeilor, ratificată de 189 de state (dintre care un număr de 38 cu rezerve și obiecții în aplicarea unor prevederi). Articolul 7 garantează egalitatea femeilor în viața politică și publică, concentrându-se pe egalitatea de vot, participarea la guvernare și participarea la "organizațiile și asociațiile neguvernamentale implicate în viața publică și politică a țărilor. Articolul 8 prevede că statele semnatare vor garanta șanse egale femeilor în a-și reprezenta Guvernul la nivel internațional și de a participa la activitatea organizațiilor internaționale. 
În România, conform OG 137/2000, discriminarea este definită drept orice deosebire, excludere, restricție sau preferință, pe baza de rasă, naționalitate, etnie, limbă, religie, categorie socială, convingeri, sex, orientare sexuala, vârsta, dizabilitate, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice (OG 137/2000). Începând cu anul 2006, Legea 202/2002 privind egalitatea de șanse între femei și bărbați include și discriminarea multiplă - orice faptă de discriminare bazată pe două sau mai multe criterii de discriminare (Legea 202/2002). 

Sisteme electorale şi modul de implementare în Europa a cotelor de gen 
Începând cu anul 1995, odată cu semnarea, la Bejing, a Declaraţiei şi a Platformei de Acţiune dedicate măsurilor de asigurare a egalei participări a femeilor în procesul decizional, multe state au adoptat şi implementat legi sau prevederi normative privind necesitatea ca partidele politice să nominalizeze candidaţii pe principiul echilibrului de reprezentare. Cotele de gen şi reformele paritare au fost adoptate, de la acel moment, în Portugalia, Franţa, Belgia, Italia şi Spania, eforturile de promovare fiind sesizabile la scara întregii Uniuni Europene şi al CoE.  Studiile comparative relevă, cu privire la factorii implicați, importanța partidelor politice și a elitelor, organizațiilor feministe din interiorul și exteriorul partidelor politice, organizațiilor europene și internaționale, în adoptarea actelor reformatoare sau în ceea ce ține de completarea legislației cu prevederi specifice (reguli de stabilire a cotelor și sancțiunilor de neîndeplinire).

În 2011 din perspectiva cadrelor legislative naționale cotele, în baza prevederilor legale în domeniu, erau implementate într-un număr de 9 ţări, modalităţi parţiale de stabilire a unor cote existând în alte 14 state. În unele cazuri, schimbările au fost importante şi vizibile, în ale cazuri schimbările produse (la nivel electoral şi de reprezentare) au fost minime. Creşterea nu a fost una spectaculoasă în ceea ce priveşte reprezentarea parlamentară: de la 23,6% în 2008 la 24,7% în 2011 şi 25,6% în 2013. La nivel global, în 2017, doar 23% din locurile din parlamentele naţionale (mono sau bi-camerale) erau deţinute de femei, conform datelor Uniunii Inter-Parlamentare. Ţările Nordice cu un scor de 2/5 membri ai parlamentelor reprezentaţi de femei se situau în partea de sus a topului. Însă creşterea a devenit una lentă, cel puţin în Suedia, Norvegia şi Danemarca, ţări cu decenii de experienţă în acest domeniu. În prezent în Suedia este în dezbatere de idei un proces de ”demistificare” a unui sistem considerat ca fiind generat de ”feminismul idealist”, însă nu se poate vorbi de o dezbatere de amploare ci mai ales de intepretarea sub efectul rezultatelor produse de ultimele alegeri parlamentare și de relativul succes al extremei drepte. Partidul feminist Feministiskt Initiativ care la alegerile europene a reușit să acumuleze suficiente voturi pentru a obține mandate în PE, la alegerile din 2018 a întrunit puțin sub 30.000 de voturi la nivel național.  

Un număr important de ţări au introdus diverse variante de cote de gen pentru alegerile publice; în fapt, aproximativ 50% dintre statele lumii au diverse variante de cote pentru alegerile parlamentare. Cu toate acestea există încă nevoia unui echilibrări de gen în instituţiile politice. Cotele reprezintă doar un tip specific de mecanism în acest sens, nu unicul. Eficient, însă departe de a fi infailibil şi faţă de care se manifestă rezistenţă. Este eficient în a extinde drepturile politice şi participarea civică a femeilor? Din perspectiva principiilor democraţiei liberale reprezintă o încălcare a principiilor acesteia? Sau, dimpotrivă, reprezintă o contribuţie importantă la procesul de democratizare şi la deschiderea a ceea ce anglo-saxonii numesc „the secret garden of nominations”, transparentizând procesul de recrutare şi formalizându-l. Există diverse variante al sistemului de cote electorale, așa cum și opiniile pot fi grupate în pro și contra, fiecare dintre curente având corifeii și exegeții săi. 
Pro 
· Cotele nu reprezintă o discriminare ci o compensare pentru barierele ridicate în faţa femeilor în ocuparea posturilor politice;
· Dreptul la egală reprezentare este mai bine pus în valoare;
· Femeile vin cu o experienţă utilă vieţii politice;
· Alegerile sunt despre reprezentare nu despre calificativele educaţionale;
· Ca întreg, femeile sunt la fel de calificate pentru a reprezenta interesele societăţii ca şi bărbaţii, însă acest lucru este adesori minimizat în societăţile conservatatoare (şi sistemele politice male-dominated);
· Partidele politice controlează nominalizările dar aceast lucru nu implică şi controlul votanţilor care decid pe cine aleg; prin urmare cotele nu reprezintă o violare a drepturilor electorale;

· Cotele pot contribui la democratizarea procesului de nominalizare a candidaţilor, pe care-l fac mai transparent.
Contra

· Aparent sunt contrare principiului egalităţii de şanse pentru toţi, acordând criterii preferenţiale femeilor faţă de bărbaţi;
· Nu sunt democratice, întrucât vin cu o doză de constrângere a votanţilor care nu decid în totalitate pe cine să voteze;
· Implică alagerea unor politicieni pe criterii de gen şi nu pe criterii de performanţă şi calificări (candidaţii calificaţi pot fi îndepărtaţi de procesul electiv);

· Multe femei nu doresc să fie alese doar pentru că sunt femei;
· Introducerea cotelor poate aduce şi situaţii conflictuale (fie și numai temporar);

· Cotele violează principiile democraţiei liberale. 

În Europa progresele pot fi considerate notabile; deși se mențin diferențe pe axa Est-Vest, ponderea femeilor alese în parlamentele naționale între 1995 și 2015 a înregistrat un salt pozitiv,  de la 13,2% la 25% (+11,8 puncte). În 1995, ponderea femeilor în parlamentele unicamerale respectiv în camerele inferioare (reprezentative) depășea 30% în cinci țări europene și 40% într-o singură țară - Suedia. La 10 ani de la această dată creșterea este cu adevărat spectaculoasă: ponderea depășea 30% în 17 țări și 40% în alte cinci, cu Andorra unde ponderile erau egale și cu două țări nordice în top Suedia (43,6%) și Finlanda (42,5%). Țările nordice continuă să se evidențieze atât la nivel regional, cât și la nivel global, pentru o pondere relativ ridicată a femeilor în parlamentele lor, deși ratele lor de schimbare variază într-o oarecare măsură. Creșterea totală de 5,1 puncte pare a sugera faptul că, trei dintre acestea - Norvegia (+0,3), Suedia (+3,2) și Danemarca (+4,5) - au înregistrat foarte puține schimbări în ultimele două decenii sau au ajuns la un punct de echilibru relativ al sistemului politico-electoral. În schimb Islanda (+ 15,9 puncte) și Finlanda (+9 puncte) au înregistrat progrese substanțiale. Înainte de 1995, Islanda a fost singura țară nordică cu un procentaj sub 30%, însă femeile și-au format propriul vehicul politic, Alianța Femeilor, mobilizându-se în interiorul partidelor tradiționale pentru a atrage mai multe femei ca și candidați parlamentari. În Suedia, alegerile din 2014 au înregistrat o diminuare a femeilor alese, până la 43,6% față de 45% în 2010. Cu toate acestea, țara a ales mai mult de 40% femei în fiecare parlament, din 1994 încoace. Acest rezultat provine și din cultura participativă a acestora, dispuse la mobilizare socială (cu activități în aces sens) pentru a se asigura că partidele suedeze nominalizează un număr relativ egal de candidați bărbați și femei, prin cote formale sau informale. Prin urmare, variațiile mici de-a lungul timpului tind să fie legate de puterea electorală a partidelor mai puțin implicate în paritatea de gen, cum ar fi Democrații Suedezi - Sverigedemokraterna, care au câștigat 14% din locurile parlamentare în 2014(49 mandate). La alegerile din 2018 Democrații Suedezi au luat 62 de mandate (corespunzător la 17,53% din voturile electoratului). Fenomenele care au diminuat ponderea subiectului ”parității” (posibilă explicație) au fost legate de creșterea violențelor (de tipul incendierii a peste 100 de mașini în august 2018) și creșterea ponderii cu 10% a electorilor dispuși să voteze politic pentru ”lege și ordine”. Partidul dedicat al mișcării feministe suedeze, Feministiskt Initiativ, al 9-lea partid la precedentele alegeri, a primit doar 0,4% din voturi, comparativ cu 3%. Suedia nu are cote electorale obligatorii stabilite prin lege electorală sau alte cadre normative, însă unele partide și-au stabilit la nivel intern astfel de cote în nominalizarea candidaților. Numărul manadatelor deținute de femei este de 152 din 349. 
Și țările din Europa de Sud au făcut, de asemenea, progrese notabile, între 1995 și 2015 ponderea femeilor crescând în Spania de la 16% la 41,1% (+25,1 puncte), în Franța de la 6,4% la 26,2% (+19,8 puncte), în Portugalia de la 13 la 31,3% (+18,3 puncte), iar în Italia de la 15,1 la 31% (+15,9 puncte). În această perioadă, toate cele patru țări au introdus cote legislative - în unele cazuri bazându-se pe experiența cotelor adoptate anterior de unul sau mai multe partide politice. Totuși, în Italia, schimbările constituționale ar trebui transpuse într-o lege electorală revizuită. Deși măsurile legislative luate în Spania, Franța, Portugalia și Belgia se referă la "paritate", proporțiile specificate în politicile lor se situează între 33 și 50% (nici unul dintre genuri să nu fie reprezentat sub o anumită cotă).  Interpretarea este cea mai puternică în Franța, însă mecanismul a fost limitat de o prevedere sancționatorie relativ blândă, care impune doar o amendă financiară părților / partidelor care nu au propus un număr egal de femei și bărbați ca și candidați nominalizați pentru locuri în Adunare. 
Tendințele din Europa de Est și de Vest diferă substanțial. Singura țară europeană care avea mai puține femei parlamentar în 2015 comparativ cu ​​1995 este Ungaria, unde proporția femeilor a scăzut de la 11,4 la 10,1% (-1,3 puncte). Ponderea acestora este de 20% sau mai puțin în statele din Europa de Est - în mare parte deoarece cotele sunt văzute ca o relicvă a fostelor regimuri comuniste și au fost nepopulare în multe dintre aceste țări de la schimbarea sistemelor politice (a contribuit și memoria unor figuri politice feminine din partidele comuniste, privite ca generatoare de diverse aspecte negative). Excepțiile  notabile includ și arealul statelor balcanice, unde au fost adoptate cote legislative în urma războaielor civile și a conflictelor etnice din anii 1990. Slovenia, de exemplu, a înregistrat o creștere a numărului de femei la 36,7%, de la 14,4% în 1995 (+22,2 puncte), datorită unei reforme electorale din 2006 care impunea ca nici un gen să nu dețină mai puțin de 35% din candidații partidelor politice. Serbia și Fosta Republică Iugoslavă a Macedoniei au prevederi oarecum identice în legile electorale privind cotele și ponderile în parlamentele naționale - 34% respectiv, 33,3%. Statele balcanice menționate au înregistrat cel mai mare progres dintre statelor europene în ceea ce privește ponderea femeilor alese în parlament în anul 2014.

Studiu de caz – Spania

În Spania, în martie 2007, Ley de Igualdad – Legea Egalității a modificat legea electorală în vigoare și a introdus "principiul prezenței echilibrate" a candidaților de sex feminin și bărbați. Listele electorale de partid trebuiau / trebuie să aibă minimum 40% și maximum 60% ca proporție între sexe din totalul candidaților la alegerile pentru Camera Deputaților. Legea a fost aplicată, pentru prima dată, la alegerile generale din martie 2008. Legea electorală (astfel cum a fost modificată în 2007) se aplică și în cazul alegerilor regionale și locale (pentru prima oară aplicată în alegerile locale și regionale din Mai 2007). Prevederile nu se aplicau, inițial, localităților cu mai puțin de 5.000 de locuitori (din 2011 numai comunele cu mai puțin de 3.000 de locuitori nu sunt obligate să respecte Ley de Igualdad). Cerințele privind cotele sunt, de asemenea, incluse în legile regionale. Până în martie 2007, mai multe comunități autonome - Insulele Baleare, Castilla-La Mancha, Andaluzia și Țara Bascilor - au adoptat cote pentru alegerile regionale (la aceste alegeri, femeile trebuie să reprezinte cel puțin 50% din lista electorală a oricărui partid). La primele alegeri la care sistemul cotelor trebuia respectat, unele autorități electorale provinciale nu au respins listele care nu respectau regulile. După contestații în fața instanțelor administrative, listele partidelor care nu respectaseră paritatea pe criterii de gen au trebuit să fie modificate, alternativa fiind invalidarea totală.

În ceea ce priveșe impactul cotei de gen în alegerile locale vom utiliza observații din analiza aparținând lui Manuel Bagues și Pamelei Campa
 pentru o serie de trei alegeri locale din Spania. Cota de 40% pe listele electorale (în totalul listei de candidați și la fiecare bloc de cinci candidați din liste) a fost implementată, pentru prima dată, la alegerile municipale din 2007, pentru localitățile cu peste 5000 de locuitori, ulterior legea fiind modificată pentru a se aplica și localităților cu peste 3000 de locuitori (din 2011). Ca rezultat pozitiv cei doi remarcă creșterea numărului de femei în consiliile municipale în care este aplicabilă cota (peste 3000 de locuitori). Negativă ar fi excluderea localităților cu sub 3000 de locuitori (fapt întâlnit și în Franța și Italia) adică a localităților caracteristice mediului rural, acolo unde sterotipurile și prejudecățile de gen au cea mai mare reziliență. Prezența femeilor pe liste a crescut (cu între 8-10%) până la a depăși ca total 45% din candidații listelor, însă numărul celor alese în consilii a crescut cu între 3-8 pp). Creșterea a fost sesizabilă la primele alegeri locale la care s-a aplicat cota, la următoarele alegeri impactul fiind nesemnificativ (au fost urmărite alegerile din 2007, 2011, 2015). Mai mult, nu au existat diferențe majore între localitățile care au aplicat cota și cele exceptate de la aceasta. Un alt fapt notabil este acela că votanții nu au perceput candidații femei  - care au înlocuit în posturi candidații bărbați - ca fiind mai puțin calificați / calificate. Cotele nu au diminuat calitatea politicienilor însă nici nu au îmbunătățit-o semnificativ. Se observă un ușor avans al femeilor în pozițiile de leadership (13% femei primar în 2003, 19% în 2015) însă, pe ansamblu, nu au fost diferențe majore între localitățile care au aplicat cote și cele care au fost exceptate. În privința impactului asupra politicilor publice, Bagues și Campa au analizat modul de formare și distribuire a bugetelor comunităților, în acest scop folosindu-se suportul unei cercetări sociologice pe 57.000 de votanți, pentru a se diferenția eventualele preferințe ale celor două categorii (femei și bărbați – cu itemi de genul ”ce considerați că este cel mai important pentru a fi finanțat de la buget / ce investiții trebuie făcute în primul rând”). Fără a exista diferențe majore între femei și bărbați, în considerarea priorităților de investiții publice, sunt sesizabile nuanțe: bărbații sunt mai preocupați de agricultură, infrastructură și mediu în vreme ce femeile tind să opteze pentru sistemul de sănătate, educație, servicii sociale, pensii și reducerea șomajului. Aplicare cotelor electorale nu au dus la o creșterea semnificativă a investițiilor în aceste domenii. In final, ceea ce a adus pozitiv sistemul cotelor a fost creșterea ponderii femeilor în funcții alese. Însă la nivelul localităților mici nu a fost sesizabilă o schimbare a politicilor publice și nici o schimbare majoră în actul decizional. Așa cum nu a fost diminuată nici calitatea / calificarea celor aleși. Bagues și Campa conchid că sistemul de cote este util, are efecte pozitive însă trebuie acompaniat și de alte modalități de intervenție pentru o mai bună corectare a sub-reprezentativității femeilor. 
Reprezentare parlamentară și aplicarea sistemului de cote

	Țara
	Tipul sistemului parlamentar
	Mandate 
	Sistem de cote

	Croația
	Parlament unicameral
	19 din 151 de locuri în parlament deținute de femei (13%)
	Există un sistem de cote prevăzut în  legea electorală, ca și cotele voluntare la nivel de partide. Prin legea privind egalitatea de gen din 2008 se consideră că un gen este subreprezentat corpurile politic și de decizie dacă se situează sub pragul de 40% din total. Partidele trebuie să urmărească principiul egalității de gen atunci când  stabilesc listele de candidați și posturile elgibile.  În cazul neîndeplinirii acestui criteriu există o amendă la nivelul a 50.000,00 HRK. Pentru fiecare caz de subreprezentare se reduc sumele pentru parlamentarii respectivului partid cu 10% pentru fiecare.

	Norvegia
	Parlament unicameral
	70 din 169 de mandate deținute de femei, pondere de 41% din total. 
	Nu are sistem de cote prin lege electorală, doar cote voluntare la nivel de partide: stânga socialistă 40% (din 1975), laburiștii 50% (primele două poziții alternate), Partidul de Centru 40%, popular-creștinii 40% (din 1993). 

	Danemarca
	Sistem unicameral
	Femeile dețin 67 din cele 179 de mandate (37% din total mandate)
	Nu există niciun sistem de cote, nici cele voluntare de la nivelul partidelor politice. Partidul Socialist a introdus un sistem de cote (40%) în 1977 dar a renunțat în 1996. Cote pentru candidații pentru PE au fost adoptate în 1983 (40%) ideea fiind abandonată în 1990. Social-democrații au avut un sistem de cote (40%) din 1983 până în 1996. 

	Italia
	Sistem parlamentar bicameral
	Femeile dețin 225 din 630 de mandate (36%)
	Sistem de cote doar la nivelul alegerilor sub-naționale, sistem de cote voluntare la nivelul partidelor. După reformele constituționale din 2003 un număr de 12 din cele 20 de regiuni ale Republicii Italiene au adoptat un sistem de cote de gen pentru alegerile regionale (Abruzzo, Calabria, Campania, Friuli VG, Lazio, Marche, Puglia, Sicilia, Trento, Toscana, Umbria și Val d’aoste). În unele dintre aceste regiuni sunt prevăzute și sancțiuni cum ar fi respingerea listelor (Calabria, Friuli VG, Marche, Trento și Toscana) sau sancțiunni financiare (Lazio, Umbria, Puglia). Sicilia, Toscana și Friuni VG prevăd obligativitatea alternanței pe liste, în sistemul zipper. Partidul Democrat are stabilit un sistem de cote voluntar, pe principiul parității. 

	Portugalia
	Sistem parlamentar unicameral
	Femeile dețin 72 din 230 de mandate (31%)
	Sistem de cote la nivel național parlament și pentru nivelul sub-național fără cote voluntare la partide. Legea electorală stabilește un minimum de 33% pentru reprezentarea politică a fiecărui gen (L. No. 3/2006 of 21 August 2006, Art 1 și 2 (1)). Dacă lista nu îndeplinește cerințele acest lucru este făcut public și se aplică penalități la nivelul finanțărilor pentru campania electorală, mai puțin în cazul listelor care au 3 candidați. În cazul celorlalte liste nu pot exista doi candidați consecutivi de același gen. Sancțiunile financiare pot varia între 25 și 80% din totalul fondurilor publice. Criteriile sunt valabile și pentru alegerile sub-naționale. 

	Belgia
	Sistem parlamentar bicameral
	Femeile dețin 59 din 150 de mandate parlamentare, respectiv 39%. În Senat femeile dețin 27 din 60 de mandate (45%). 
	Sistem de cote la nivel național pentru ambele camere și pentru nivelul sub-național precum dar fără sistem de cote voluntare la partidele politice. Prin legea electorală pe listele propuse diferența nu poate fi mai mare de 1 candidat (și pentru listele alternative). Primele două poziții nu pot fi ocupate de candidați de același sex. Dacă principiul listei echilibrate nu este respectat autoritățile  electorale resping lista. Alegerile locale trebuie să respecte principiul 50-50% altfel lista este respinsă. 

	Germania
	Sistem parlamentar bicameral
	Femeile dețin 218 mandate din 709, respectiv 31% ca pondere
	Nu are sistem de cote în legea electorală, cotele sunt doar cele stabilite la nivel de partide politice.  SPD are un minim de 40% în boarduri și liste prin statut, Die Linkspartei primele două poziții și apoi cu un pas de 1 pentru restul listei sunt poziții pentru candidații femei, tot prin statut, Verzii au 50-50%, CDU are prevăzut din 1996 1/3 din liste și din conducere, dacă nu este îndeplinită regula atunci alegerile primare se refac. 

	Franţa
	Sistem parlamentar bicameral
	Femeile dețin 224 de locuri din 557 mandate, respectiv 39% pondere în total. În Senat 102 mandate din totalul de 348. 
	Sistem de cote la nivel național pentru ambele camere și pentru nivelul sub-național precum și sistem de cote voluntare, pe care și le fixează partidele. Prin Legea Electorală diferența dintre genuri nu poate fi mai mare de 2% în nominalizarea candidaților (L.No. 88-227, Article 9 (1).
Penalități: partidele sau formațiunile politice care nu îndeplinesc prevederea, cu o abatere de 2%, sunt penalizate financiar pe o modalitate calculată astfel: descreșterea fondurilor pentru partid cu un procentaj egal cu trei sferturi din diferența dintre numărul total de candidați din fiecare gen din total. Spre exemplu dacă femeile sunt 40% diferența este de 20% iar amenda va fi, prin urmare, de 15% din fonduri. Prin urmare îndeplinirea cotelor este legată direct de finanțarea publică a partidelor. Legea nu creează stimulente adiționale pentru promotorii echității politice, în afara celor menționate. Pentru Senat lucrurile stau oarecum diferit, sistemul electiv fiind indirect și numărul de senatori pe circumscripții diferit, dar diferența nu poate fi mai mare de 1 senator în defavoarea femeilor. Legea Electorală stabilește că prefectul poate sesiza Curtea Administrativă dacă este încălcată paritatea. 

	Spania
	Parlament bicameral
	39% din mandatele de deputat sunt deținute de femei, respectiv 137 din 350 de mandate. La Senat din 266 de locuri sunt femeile deșin 101 mandate. 
	Sistem de cote la nivel național pentru ambele camere și pentru nivelul sub-național și sistem voluntar de cote la nivelul formațiunilor politice. Legea electorală stabilește că fiecare gen trebuie să dețină cel puțin 40% din totalul candidaților propuși. Partidele care au liste deficitare la acest capitol primesc un timp suplimentar, nu foarte lung, pentru refacerea listelor. În condițiile în care prevederea nu este îndeplinită Comisia Electorală respinge lista de candidați în întregime. Cotele se aplică nu doar la lista întreagă de candidați dar și la fiecare 5 candidați eligibili, pentru ca în varianta cea mai dezechilibrată posibilă diferența să nu fie peste 40-60%. Nu există prevederi privind penalizarea financiară din fondurile publice primite de partide. Minimul de 40 din 100 este prevăzut și pentru alegerile sub-naționale, mai puțin la localitățile cu sub 3000 de locuitori. La nivelul cotelor voluntare PSOE a introdus acest sistem în 1988 (25%) ulterior introducând regula unui minimum de 40% pentru fiecare gen (1997, 2009). Și alte partide spaniole au acest sitem al cotelor voluntare. 

	Slovenia
	Parlament bicameral
	32 din 90 de mandate sunt deținute de femei (36%)
	Există un sistem de cote electorale pentru Camera inferioară și voluntar la nivelul partidelor. Legea stabilește că femeile și bărbații nu pot fi pe listele de candidați sub procentajul de 35%, mai puțin pentru listele de 3 candidați (care pot fi 3 bărbați sau 3 femei). În caz contrar comisia electorală poate respinge lista de candidați. Nu sunt prevăzute sancțiuni dar există un mecanism de stimulare pentru organizațiile de femei care pot primi subsidii de la stat pentru proiecte și activități care au ca scop creșterea reprezentării și reducerea disparităților de gen. La nivelul alegerilor locale ponderea femeilor a fost crescută progresiv de la 20 la 30 și apoi la 40% din 2006 în 2010 și respectiv 2014. Și în acest ultim caz neatingerea pragului atrage respingerea listei. Liberal-democrații și social-democrații au cote voluntare prin statut

	Grecia
	Sistem parlamentar unicameral
	59 de mandate, din totalul de 300, deținute de femei (20%)
	Sistem de cote inclus în legea electorală. Prin decretul prezidențial 26/2012 candidații de ambe sexe trebuie să aibă pe listele de candidați cel puțin 1/3. Spre exemplu într-un district electoral care alege 10 deputați, cel puțin 3 trebuie să fie bărbați/femei. Curtea Supremă respinge listele care nu întrunesc această cotă. Un sistem identic de cote este valabil și pentru listele de candidați pentru alegerile sub-naționale.

	Irlanda
	Parlament bicameral
	35 din 158 de mandate în Camera Reprezentanților deținute de femei (22%)
	Sistem de cote pentru camera inferioară. Conform State Funding of Political Parties and Gender Balance of the Electoral Act 1997, amendat în 2012, partidele politice pot pierde 50% din fondurile de stat dacă cel puțin 30% dintre candidați nu sunt femei și cel puțin 30% nu sunt bărbați. Cota este prevăzută a crește progresiv la 40-40%. Nu există cote pentru alegerile sub-naționale. 

	Polonia
	Sistem parlamentar bicameral
	125 din 460 mandate în Sejm sunt deținute de femei
	În 2011 s-a introdus cota de 35% și prevederea ca, cel puțin unul din 3 candidați să fie femeie. Dacă lista nu este modificată în acest sens în termen de 3 zile poate fi refuzată înregistrarea. Pentru Camera Superioară nu există cote obligatorii însă pentru alegerile sub-naționale da.


Efectele pozitive ale sistemului de cote de gen: în Spania numărul femeilor în Parlament a crescut de la 15% în 1990, la 39% în 2016; în Italia de la 13% în 1990, la 31% în 2016; în Franța de la 7% în 1990 la 26% în 2016; în Belgia de la 9% în 1990 la 39% în 2016. Prezența în parlamentele naționale – conform unui studiu comandat de UE – Directoratul General Politici Interne -  cofirmă existența diferențelor în ceea ce privește prezența femeilor în parlamentele naționale raportat la statele cu cote obligatorii, cu cote voluntare și fără cote (diferențe nu foarte mari dacă se iau ca total, însă importate în comparațiile individuale): statele cu cote de gen incluse în legi electorale înregistrau 29,5% parlamentari femei, cele cu cote de partid 25,5%, cele fără niciun fel de cote 26,2% (2013)
. Trebuie spus că în țările în care s-au aplicat cote voluntare (de partid) diferențele sunt sesizabile, de regulă, după trei rânduri de alegeri, în vreme ce aplicarea cotelor ca prevedere obligatorie (prin lege electorală) a dus la rezultate sesizabile încă de la primele alegeri la care s-au utilizat. 
Creșterile în puncte procentuale între primele alegeri cu cote și alegerile următoare în unele state UE: Belgia: 2010 vs 1999 +14,7; Slovenia 2011 vs 2008: +20,09; Franța 2012 vs 2002: +14,6. Comparativ cu această dinamică, Germania (cu cote voluntare de partid, uniformizate în 1990-1994) a înregistrat o creștere a prezenței femeilor în Bundesag de doar +6,5% între 1994 și 2009. 
Gen și reprezentarea în PE și Parlamentele Naționale din UE ( %)

	
	Femei
	Bărbați

	UE
	36,2
	63,8

	Belgia*
	33,3
	66,6

	Bulgaria
	17,6
	82,4

	Cehia
	23,8
	76,2

	Danemarca
	30,8
	69,2

	Germania
	35,4
	64,6

	Estonia
	33,3
	66,7

	Irlanda*
	54,5
	45,5
(datele EIGE nu corespund cu cele IDEA, care dă 22% la 78% iar http://www.electionguide.org a înregistrat 17,59% femei parlamentar pentru 2016)

	Grecia*
	23,8
	76,2

	Spania*
	48,1
	51,9

	Franța*
	49,1
	58,1

	Croația*
	54,5
	45,5

	Italia*
	38,4
	61,6

	Cipru
	16,7
	83,3

	Letonia
	37,5
	62,5

	Lituania
	18,2
	81,8

	Luxemburg
	33,3
	66,7

	Ungaria
	19
	81

	Olanda
	38,5
	61,5

	Austria
	38,9
	61,1

	Polonia
	25,5
	74,5

	Portugalia*
	28,6
	71,4

	România
	28,1
	71,9

	Slovenia*
	37,5
	62,5

	Slovacia
	30,8
	69,2

	Finlanda
	69,2
	30,8

	Regatul Unit al MB
	39,7
	60,3


Cu asterisc cele care au cote de gen 
	

	Reprezentare parlamentară
Țara
Cameră inf./ Adunare Unicam.
Senat
Alegeri
Locuri*
Femei
% F
Alegeri
Locuri*
Femei
% F
Suedia

14.09.2014

349

152

43.6%

---

---

---

---

Finlanda

19.04.2015

200

84

42.0%

---

---

---

---

Norvegia

11.09.2017

169

70

41.4%

---

---

---

---

Franța

11.06.2017

576

228

39.6%

24.09.2017

348

102

29.3%

Spania

26.06.2016

350

137

39.1%

26.06.2016

266

101

38.0%

Islanda

28.10.2017

63

24

38.1%

---

---

---

---

Belgia

25.05.2014

150

57

38.0%

03.07.2014

60

30

50.0%

Danemarca

18.06.2015

179

67

37.4%

---

---

---

---

Olanda

15.03.2017

150

54

36.0%

26.05.2015

75

26

34.7%

Italia

04.03.2018

630

225

35.7%

04.03.2018

320

113

35.3%

Portugalia

04.10.2015

230

80

34.8%

---

---

---

---

Austria

15.10.2017

183

63

34.4%

N.A.

61

19

31.1%

United Kingdom

08.06.2017

650

208

32.0%

N.A.

805

207

25.7%

Germania

24.09.2017

709

218

30.7%

N.A.

69

27

39.1%

Luxembourg

20.10.2013

60

17

28.3%

---

---

---

---

Polonia

25.10.2015

460

129

28.0%

25.10.2015

100

14

14.0%

Estonia

01.03.2015

101

27

26.7%

---

---

---

---

Slovenia

03.06.2018

90

22

24.4%

22.11.2017

40

4

10.0%

Bulgaria

26.03.2017

240

57

23.8%

---

---

---

---

Irlada

26.02.2016

158

35

22.2%

25.04.2016

60

18

30.0%

Republica Cehă

20.10.2017

200

44

22.0%

07.10.2016

80

15

18.8%

Lituania

09.10.2016

141

30

21.3%

---

---

---

---

România

11.12.2016

329

68

20.7%

11.12.2016

136

19

14.0%

Slovacia

05.03.2016

150

30

20.0%

---

---

---

---

Grecia

20.09.2015

300

56

18.7%

---

---

---

---

Croația

11.09.2016

151

28

18.5%

---

---

---

---

Cipru

22.05.2016

56

10

17.9%

---

---

---

---

Letonia

04.10.2014

100

16

16.0%

---

---

---

---

Ungaria

08.04.2018

199

25

12.6%

---

---

---

---




*mandate curente conform statisticii realizate de Uniunea Inter-Parlamentară, actualizată 2018.
� https://ec.europa.eu/info/policies/justice-and-fundamental-rights/gender-equality/who-we-work-gender-equality/european-institute-gender-equality_en 


� http://www.un.org/womenwatch/daw/cedaw/text/econvention.htm 


� Bagues Manuel, Campa Pamela (2017), “Can Gender Quotas in Candidate Lists Empower Women? Evidence from a Regression Discontinuity Design”, CEPR Discussion Paper No. 12149. Și varianta actualizată 2018 la http://www.manuelbagues.com/gender%20quotas%20-%20bagues%20and%20campa%20-%20wp.pdf


� Datele sunt conform IDEA Gender Quotas Database la https://www.idea.int/data-tools/data/gender-quotas/quotas au fost introduse și țări fără cote obligatorii sau cu cote ”de partid” pentru a facilita comparațiile


� Lenita Freidenvall, Drude Dahlerup, Department of Political Science, Stockholm University Electoral Gender Quota Systems and their Implementation in Europe. Update 2013


� https://eige.europa.eu/gender-statistics/dgs/indicator/ta_pwr_pol_parl__wmid_eurparl/bar/chart/year:2018-Q2/geo:EU28,BE,BG,CZ,DK,DE,EE,IE,EL,ES,FR,HR,IT,CY,LV,LT,LU,HU,MT,NL,AT,PL,PT,RO,SI,SK,FI,SE,UK/EGROUP:EUR_PARL/sex:M,T,W/UNIT:PC/POSITION:MEMB_PARL

